**Seara de Ajun**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seara de Ajun

Cine, când a fost copil

Cu glas tandru, infantil,

N-a plecat cu colindatul

Să cutreiere-n tot satul,

În seara... cea de Ajun

Pentru ziua de Crăciun?

Chiar de-afară... era frig

Pentru-o nucă, un covrig

Ce-n trăistuţă le punea -

Colindând mult îi plăcea,

Şi pe la case umblând -

Glasu-i răsuna cântând.

Şi ce scumpă... bucurie

Se isca seara-n chindie,

Când în grupe colindau

Şi bolindeţii-i primeau -

Pe lângă covrigi şi nuci

Şi mere... din cele dulci!

O! Amintirile din seara

De Ajun, mai toată vara,

Erau cu drag povestite -

Bucurii ce-au fost trăite

Vestind lumii armonia -

C-a venit pruncul Mesia!

Flavius Laurian Duverna

25 decembrie 2015